Iraia Iparragirre

Iraia Iparragirre Argandoña (Lasarte-Oria, 1995eko uztailaren 9a) gipuzkoar futbolaria da, atzelari jokatzen duena. Gaur egun Espainiako Emakumezkoen Futbol Ligaren Lehen Mailan aritzen den Real Sociedad futbol-taldean jokatzen du. 2 dortsala darama.

Fisioterapia ikasten hasi da 2019-2020 ikasturtean.

Ibilbidea

Klubak 

Iraiak kirol-ibilbidea Ostadar SKT-n hasi zuen. Bertan denboraldi bat egin ostean, 2011n, Añorga KKE taldeak fitxatu zuen, lehen taldean jokatzeko. 4 urtez lehiatu zuen han.

Reala 
2015ean Realak fitxatu zuen; honela, lehen mailan jokatzeko saltoa eman zuelarik.

2019ko Maiatzaren 11n, klubarekin Erregina Kopa titulua lortu zuen Granadan, Nuevo Los Cármenes estadioan. Aurkaria Atletico Madril izan zen eta Reala suertatu zen garaile, 2-1 emaitzarekin.

Abuztuan, Euskal Herriko Kopa lortu zuen Azpeitian, Athleticen aurka 3-0 irabazi ostean.

2020ko Otsailan, lehenengo Espainiako emakumezkoen Superkopa jokatu zuen Salamancan. Finalerdietan Levante gailendu eta finala Bartzelonaren aurka galdu ostean, txapeldunorde geratu zen.

Sariak 

 Donostiako Urrezko Danborra (2020)

Erreferentziak

Kanpo estekak 

 Elkarrizketa: «Diziplina, lana eta hobetzeko gogoa izan dira nire kirol ibilbideko zutarriak»Berria, 2023.06.01

Lasartearrak
Gipuzkoako emakume futbolariak
Errealeko futbolariak (emakumezkoen taldea)